laion/Wikipedia-Exotic huggingface dataset:
גראוצ'ו מרקס

ג'וליוס הנרי מרקס (באנגלית: Julius Henry "Groucho" Marx;‏ 2 באוקטובר 1890 – 19 באוגוסט 1977), הידוע יותר בשם הבמה שלו, גְרָאוּצ'ו מרקס, היה קומיקאי יהודי-אמריקאי, אשר עבד הן עם אחיו במסגרת האחים מרקס, והן באופן עצמאי. מרקס היה בן שלישי למשפחה יהודית מגרמניה שהיגרה לניו יורק. גראוצ'ו מרקס ואחיו גדלו באפר איסט סייד מנהטן, תוך שהם סופגים השפעות של סביבת המהגרים האירים, הגרמנים והאיטלקים. משפחתם של האחים הייתה משפחה של אמנים, והוריהם עודדו את כישרונם מגיל מוקדם. גראוצ'ו ניגן בגיטרה. סימני ההיכר החיצוניים של גראוצ'ו מרקס היו שפמו ומשקפיו. מרקס התפרסם בשל אופן דיבור מהיר ומתוחכם, בדיחות "גבוהות" והומור עצמי. על פעילותו במסגרת האחים מרקס, בשנים 1949–1905 ראו בהרחבה בערך עליהם. בשנת 1947 החלו האחים בפיתוח קריירות נפרדות. לאחר שהופיע בתוכנית רדיו עם בוב הופ החל גראוצ'ו להנחות חידון קומי בשם "אתה יכול להתערב על החיים שלך" ("You Bet Your Life") ששודר ברדיו בשנים 1947–1951 ובגרסה טלוויזיונית בשנים 1951–1961. החידון נחשב לפורץ דרך בתחום השעשועונים הטלוויזיוניים. בשנת 1959 פרסם גראוצ'ו את ספר זיכרונותיו "גראוצ'ו ואני" ובשנת 1964 ספר פרוזה בשם "זיכרונותיו של מאהב מדובלל". על שמו קרוי "תסביך מרקס", המתבטא בגישה התואמת את הציטוט שלו: "אינני רוצה להיות חבר במועדון אשר יסכים לקבל אותי כחבר". אתר האינטרנט הרשמי של גראוצ'ו מרקס גראוצ'ו מרקס, במסד הנתונים הקולנועיים IMDb (באנגלית) גראוצ'ו מרקס, באתר AllMovie (באנגלית) גראוצ'ו מרקס, באתר Rotten Tomatoes (באנגלית) גראוצ'ו מרקס, במסד הנתונים הקולנועיים KinoPoisk (ברוסית) גראוצ'ו מרקס, באתר Last.fm (באנגלית) גראוצ'ו מרקס, באתר MusicBrainz (באנגלית) גראוצ'ו מרקס, באתר Discogs (באנגלית) ציטוטים של גראוצ'ו מרקס, באתר "בין המרכאות" גראוצ'ו מרקס, באתר "Find a Grave" (באנגלית) ערך זה הוא קצרמר בנושא קולנוע ובנושא אישים. אתם מוזמנים לתרום לוויקיפדיה ולהרחיב אותו.
מפרץ באקאר

מפרץ באקאר (באנגלית: Bay of Bakar) הוא מפרץ בקרואטיה על חוף האדריאטי, בתוך מפרץ קוורנר. יש שתי ערים במרכז המפרץ, באקאר וקראלג'יויקה (אנ'). מחוץ למפרץ זה, נמצאים אזורי תעשייה ואזורי סחר חופשי של קוקולג'אנקו (אנ'). המפרץ מכיל את מסוף מטעני הצובר השייך לנמל רייקה, המטפל במטען בתפזורת של פחם ועפרת ברזל. הקיבולת השנתית שלו היא כ-4 מיליון טון, כולל ספינות קייפסייז. מתוכננת הרחבה של מתקני הנמל באמצעות בנייה של מסוף מכוניות במפרץ. המפרץ משתרע על כ-4.5 קמ"ר - אורכו 4.5 ק"מ ורוחבו קילומטר אחד. בחלקו הצפון מערבי נשפכים נחלים של מים מתוקים. מדיה וקבצים בנושא מפרץ באקאר בוויקישיתוף "Terminals". Luka Rijeka d.d. אורכב מ-המקור ב-2011-10-03. נבדק ב-23 באוגוסט 2011. {{cite web}}: (עזרה) Tamara Opačak-Klobučar (2 בינואר 2011). "Gradi se "riječki suhi dok" za 250 milijuna € u Dugom Selu" [A Rijeka dry dock worth 250 million euro under construction in Dugo Selo]. Večernji list (בקרואטית). נבדק ב-27 באוגוסט 2011. {{cite news}}: (עזרה) ערך זה הוא קצרמר בנושא קרואטיה. אתם מוזמנים לתרום לוויקיפדיה ולהרחיב אותו.
אסטון מרטין DB6

אסטון מרטין DB6 (באנגלית: Aston Martin DB6) היא מכונית ספורט, 2 דלתות, אשר יוצרה על ידי חברת אסטון מרטין הבריטית בין השנים 1965–1970. יוצרו 1,788 יחידות. הדגם מסדרת "DB", אשר הייתה קרויה על שמו של David Brown, אשר רכש את חברת אסטון מרטין בסוף שנות הארבעים של המאה העשרים. ה-"אסטון מרטין DB6" מאיצה מ-0–97 קמ"ש ב 8.4 שניות. 2 דלתות קופה (2 מושבים + 2 מאחור) 2 דלתות קבריולה (2 מושבים + 2 מאחור) Aston Martin DB6 - DBR2 (דגם פתוח, 2 מושבים, תצורת מכונית מרוץ) אסטון מרטין DB6, קבריולה אסטון מרטין DB6, קבריולה אסטון מרטין DB6, קבריולה אסטון מרטין DB6 מנוע אסטון מרטין DB6, שנת 1966 אסטון מרטין DB6 אסטון מרטין DB6, שנת 1966 אסטון מרטין DB6 - מבט לתא הנהג אסטון מרטין DB6 דגם DBR2, שנת 1967 אסטון מרטין DB6 דגם DBR2, שנת 1967 אסטון מרטין ליאונל מרטין אסטון מרטין 2 ליטר ספורט אסטון מרטין DB2/4 אסטון מרטין DB Mark III אסטון מרטין DB5 אסטון מרטין DB4 אסטון מרטין DBS מדיה וקבצים בנושא אסטון מרטין DB6 בוויקישיתוף
לימפומה שאינה הודג'קין

לימפומות שאינן הודג'קין (באנגלית: Non-Hodgkin lymphoma, ידוע גם בקיצור NHL) הן קבוצת מחלות מסוג לימפומה (סרטן במערכת הלימפה או בלימפוציטים), הכוללות את כל סוגי הלימפומה מלבד לימפומת הודג'קין. סוגים מסוימים גדלים בקצב איטי, לעומת אחרים המתפתחים במהירות. לימפומות הן כל סוג של סרטן המתפתח במערכת הלימפה, בין אם בקשרי הלימפה עצמם ובין אם בלימפוציטים (תאי דם לבנים מסוגים שונים, ובמקרים אלה מדובר גם בסוג של סרטן הדם). גורמי הסיכון כוללים תפקוד חיסוני ירוד, מחלות אוטואימוניות, זיהום הליקובקטר פילורי, הפטיטיס C ווירוס אפשטיין בר. ארגון הבריאות העולמי מסווג לימפומות לחמש קבוצות עיקריות: אחת השייכת ללימפומת הודג'קין, וארבע השייכות ללימפומות שאינן הודג'קין, הכוללות מעל 60 סוגים שונים של לימפומה. האבחון נעשה על ידי ביופסיה מקשר הלימפה החשוד. הטיפול תלוי בסוג הלימפומה, האם היא איטית או מהירה וכן האם היא מוגבלת לאזור אחד או לאזורים רבים. הטיפולים עשויים לכלול כימותרפיה, הקרנות, אימונותרפיה, השתלת תאי גזע וניתוח. הסימנים והתסמינים משתנים בהתאם למיקומה בגוף. התסמין הנפוץ ביותר הוא נפיחות לא כואבת בבלוטות הלימפה באחד האזורים בגוף, כמו הצוואר, בית השחי או המפשעה. נוסף לכך, הלימפומה יכולה לגרום לחום, הזעות לילה, ירידה במשקל ועייפות. במידה והלימפומה התפשטה אל מח העצם, מקום היווצרות תאי הדם, היא עלולה לגרום להפחתת ייצור תאי הדם. כתוצאה מכך עשויים להופיע תסמינים הקשורים לכך, כמו עייפות, עקב ירידה בתאי דם אדומים, ירידה בעמידות לזיהומים, עקב ירידה בתאי דם לבנים, השייכים למערכת החיסון, וכן שטפי דם תת-עוריים, עקב מחסור בטסיות דם. התסמינים עשויים להשתנות בהתאם לאזור הגידול. לדוגמה, אם הגידול ממוקם באזור בית החזה, עשויים להופיע שיעול, קשיי בליעה, וקוצר נשימה. בארצות הברית שיעור התחלואה הוא 19.7 על 100,000 איש ושיעור התמותה הוא 6.3 על 100,000 איש, כך על פי נתונים בין השנים 2007-2011. כ-2.1% יאובחנו במחלה במהלך חייהם. שיעור התחלואה עולה עם הגיל. המחלה נפוצה יותר בקרב גברים. כ-6% מכלל המקרים מהווה לימפומה של תאי מעטפת. מדיה וקבצים בנושא לימפומה שאינה הודג'קין בוויקישיתוף לימפומה שאינה הודג'קין, באתר האגודה למלחמה בסרטן הערך "לימפומה שאינה הודג'קין - Non-hodgkin lymphoma", באתר ויקירפואה Adult Non-Hodgkin Lymphoma Treatment, National Cancer Institute (באנגלית) Non-Hodgkin Lymphoma - Cancer Stat Facts, seer.cancer.gov (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אפסילון בעקרב

ε בעקרב, נקרא גם גליזה 639.1 או LHS 3244 הוא הכוכב החמישי בבהירות נראיתו בקבוצת הכוכבים עקרב. הכוכב נמצא במרכז הקבוצה, אך למרות מרכזיותו ובהירות נראיתו, שעומדת על דרגה 2.3, לא ניתן לו שם בעת העתיקה והוא הכוכב השלישי הכי בהיר ללא שם (אחרי δ במפרש ו-β בעגור). מרחקו ממערכת השמש הוא כ-64 שנות אור. ε בעקרב הוא ענק כתום מסוג ספקטרלי K1 III, מסתו לא ידועה בוודאות והיא מוערכת בין מסת שמש אחת ל 1.5 מסות שמש. רדיוסו גדול פי 15 מרדיוס השמש, טמפרטורת פניו היא כ-4,500 קלווין והוא מאיר בעוצמה גדולה פי 40 מעוצמת ההארה של השמש באור נראה ובערך פי 70 בתוספת הקרינה בתחום התת-אדום. בהירותו משתנה במאית או שתיים של דרגת בהירות כך שכמעט לא ניתן להבחין בשינוי. בנוסף לכך, ε בעקרב פולט גם קרינת רנטגן בעוצמה של כ-‎1.6×1027‎ ארג בשנייה. לכוכב תנועה עצמית גדולה יחסית של כשליש שניית קשת בשנה, ששקולה למהירות משיקה של כ-63 קילומטר בשנייה יחסית לשמש ובשל כך הוכנס ε בעקרב לקטלוג לויטן. ε בעקרב נמצא בשלב התפתחות מתקדם והוא כבר סיים להתיך מימן להליום בליבתו. לא ידוע אם הוא כרגע בשלב של התקררות והתפשטות כאשר תהליכי ההיתוך מתרחשים בשכבות המקיפות את הליבה או בשלב של התכווצות והתחממות בו מתרחש היתוך של הליום לפחמן ולחמצן בליבת הכוכב. ε בעקרב באתר של ג'ים קלר אפסילון בעקרב, בבסיס הנתונים SIMBAD לגרמי שמיים אסטרונומיים SIMBAD: ε Scorpii L. E. Pasinetti Fracassini, L. Pastori, S. Covino & A. Pozzi: ε Scorpii, Catalogue of Apparent Diameters and Absolute Radii of Stars - Third edition (2001) B. W. Carney, D. F. Gray, D. Yong, D. W. Latham, N. Manset, R. Zelman & J. B. Laird: Rotation and Macroturbulence in Metal-Poor Field Red Giant and Red Horizontal Branch Stars, The Astronomical Journal, Vol. 135, Iss. 3, p. 900 (2008) W. J. Luyten: ε Scorpii, LHS Catalogue, 2nd Edition (1979) S. J. Adelman: On the Photometric Variability of Red Clump Giants, Baltic Astronomy, v.10, p. 593-597 (2001) K. P. Schroeder, M. Huensch & J. H. M. M. Schmitt: X-ray activity and evolutionary status of late-type giants, Astronomy & Astrophysics, v.335, p. 593 (1998)
משה זאב מרגליות

רבי משה זאב מרגליות (לעיתים: יעב"ץ; כונה על שם עיר רבנותו: רֶבּ וועֶלוועֶלה ביאליסטוקֶר; ה'תקכ"ח, 1768 - ד' בטבת ה'תק"ץ, 30 בדצמבר 1829) היה רב ופוסק הלכה ליטאי, רבן של טיקטין וביאליסטוק ומחבר הספרים "מראות הצובאות" ו"אגודת אזוב". נולד בהורדנה ובה למד בעשרות שנותיו הראשונות. בשנת ה'תק"ע, 1810, הדפיס את ספרו לתקנת עגונות "מראות הצובאות", ספר יסודי בענייני עגינות שהתקבל במהרה והיה שימושי בבתי הדין. הספר הקנה למחברו פרסום רב, ובשנת ה'תקע"ג, 1813, נבחר לכהן כרבה של טיקטין. את דרשותיו מימי כהונתו כרב בטיקטין הדפיס בספר "אגודת אזוב" (ביאליסטוק תקפ"ד). כתב חידושים על הלכות הרי"ף, לחלק מהמסכתות (לדוגמה רי"ף על מסכת עירובין). חידושים אלה הודפסו בש"ס וילנא, על הגיליון שמסביב להלכות הרי"ף. מכונים חידושי מהרמ"ז. עם הגיעו לכהן כרבה של ביאליסטוק בשנת ה'תקפ"ד, 1824. הוא כיהן כרבה של העיר שש שנים ונפטר בה בד' בטבת ה'תק"ץ, 30 בדצמבר 1829. בנו, הרב מנחם דוד יעב"ץ הדפיס מכתביו את הספר "חידושי מוהרמ"ז" (ורשה תרי"ח). משה צינוביץ, אישים וקהילות, תל אביב, מבצר התורה בביאליסטוק, עמ' 376–378 (הרחבה על תרומתו לצביונה היהודי של העיר) אגודת אזוב - מהדורה חדשה עם מבוא, (המבוא כולל ניתוח של אישיותו ופעילותו התורנית), בני ברק תשס"ט, באתר אוצר החכמה דוד הלחמי, רבי משה זאב אב"ד ביאליסטוק (בעל „מראות הצובאות”), חכמי ישראל, תל אביב תשי"ח, חלק א', עמ' רמ"ו, באתר אוצר החכמה (צפייה מוגבלת למנויים)
התובע הכללי

האם התכוונתם ל... תובע כללי (משרה) – Attorney General. משרה משפטית שהמחזיק בה עומד לרוב בראש המערכת המשפטית של הרשות המבצעת ושל השירות המשפטי הציבורי במדינה, מחוז או עיר מסוימת. התובע הכללי של אוקראינה התובע הכללי של ארצות הברית התובע הכללי של ברית המועצות התובע הכללי המקסיקני התובע הכללי של רוסיה התובע הכללי של אוסטרליה התובע הכללי של אנגליה וויילס
מרדכי סג"ל

רבי מרדכי הלוי סג"ל (לעיתים: רייצס; נפטר ז' באייר ה'תקע"ז, 22 באפריל 1817) היה רב ליטאי, רבה של טיקטין במשך ארבעים שנה. נולד לרבי יצחק הלוי סג"ל רבה של קראקא, ולשרה לאה בתו של רבי אריה ליב מאמסטרדם (חתנו של החכם צבי). נישא לגיטל בתו של הגביר יעקב כהנא שפירא מנכבדי הקהילה היהודית בטיקטין ונכדו של הדיין המקומי ר' יעקב כהנא שפירא-לאגורנר. בצעירותו כיהן כרבה של זאלזיץ, ובשנת ה'תקל"ז, 1777, התמנה כרבה של טיקטין הגדולה. רוב חידושי תורתו אבדו אך חלקם קיימים בכתובים וחלקם משוקעים בספרי בני דורו. חיבור קצר שלו בשם "חמדה טובה" נדפס בידי קרוב משפחתו הרב צבי יחזקאל מיכלסון בתוך ספרו "דברי גדולים" (פיוטרקוב תרצ"ג). בנו רבי אריה ליב סג"ל, מחבר "אספת גאונים" (ביאליסטוק תקס"ו), כיהן אף הוא כרבה של טיקטין לאחר שמחליפו של אביו ברבנות, רבי משה זאב מרגליות, עבר לכהן כרבה של ביאליסטוק. ישראל טוביה איזנשטט, דעת קדושים, פטרבורג תרנ"ז-תרנ"ח, עמ' 123, באתר היברובוקס כתביו רבי מרדכי סג"ל מטיקטין, אגרת בעניין אתרוגי קורפו, מוריה, רנ-רנב, סיוון תשנ"ח, עמ' סט "חמדה טובה", בתוך: צבי יחזקאל מיכלסון, דברי גדולים, פיוטרקוב תרצ"ג, דף ל' ואילך. החיבור כולל הספד על כמה רבנים ומכתב, באתר היברובוקס אספת גאונים, ביאליסטוק תקס"ו, באתר היברובוקס.
טיזר

טיזר (מאנגלית: "teaser"; בעברית: גַּרְיָן) הוא אמצעי בתחום הפרסום, לרוב בתחילת מסע הפרסום הנועד להשיג את תשומת לבו של הצרכן ולייצר אצלו סקרנות כלפי המוצר המפורסם. זהו אמצעי בתחום הפרסום אשר מופיע באמצעי המדיה השונים. טיזר הוא פרסומת או סדרת פרסומות אשר בהם מוצגת אמירה פרובוקטיבית, כותרת, סיסמה או תמונה שאינם חושפים מהו המוצר המפורסם או מיהו יוצר הפרסומת, ורק כעבור זמן מה מוצג החלק השני של הפרסומת, והנחשפים לפרסום יכולים לקשר בין הפרסום הראשוני החלקי לפרסום המלא שבא לאחריו. כוונת המפרסמים היא ליצור סקרנות בקרב הצופה, וכך לגרום לזכירת הפרסומת, לאור העובדה שצרכנים בעידן המודרני נחשפים למסרים פרסומיים רבים. מסעות פרסום המלווים בטיזר מקדם יכולים להתאים ליצרן חדש בשוק, היוצר סקרנות בקרב קהל הצרכנים, או עבור יצרנים ותיקים המשווקים מוצר חדש. טיזרים מתאימים למותגים במעורבות נמוכה אשר הצרכן אינו עורך חיפושים רבים ומתעניין רבות לפני הרכישה, והעלות הכספית שלהם נמוכה באופן יחסי. בכך שנוצרת אצל הצופים בפרסומת סקרנות, הם יזכרו יותר את המותג המפורסם שלפני כן לא הקדישו לו תשומת לב. על מנת ליצור טיזר יעיל יש לדאוג שמשך הזמן בין הופעת שני החלקים של הפרסומת לא יהיה גדול מדי. על סמך סקירת הספרות האקדמית בנושא טיזרים, שעוסקת באפקטיביות הפרסומית שלהם ניתן לזהות כמה מאפיינים שמגבירים את יעילות הטיזר. ראשית, יש להבטיח שהטיזר מתכתב ישירות עם המותג ועם רכיבים אחרים של הקמפיין שמקדם את המותג. בנוסף, לפני הפקת הטיזר יש להכיר את קהל היעד ולהתאים את המסר לרגישויות התרבותיות של אותו קהל. לבסוף, הפצה חוזרת של הטיזר בפלטפורמות שונות כדי להבטיח חשיפה חוזרת של הקהל גם היא מגבירה את יעילותו. בתעשיית הקולנוע, "טיזר" הוא קטע הקצר יותר מקדימון, המופץ עוד קודם לפרסומם של קדימונים לסרטים. מטרתו של הטיזר לבשר לצופה בו על כך שסרט עתיד לצאת לאקרנים וליצור ציפייה אצל הצופה לקראת הסרט, מבלי לספק פרטים רבים. יעל גאוני, המטרה: לעצבן את הצרכנים, באתר ynet, 4 בפברואר 2002 שלי פריצקר ואורנה יפת, רמי שביט עומד מאחורי קמפיין הטיזרים – רמי לוי התחיל את המהפכה, באתר כלכליסט, 27 בנובמבר 2012 פרסומת טיזר, אתר מזבלה Keith M. Johnston, The Coolest Way to Watch Movie Trailers in the World': Trailers in the Digital Age, SAGE Publications, Volume 14, Issue 2, 145–160, ‏1 May 2008 גַּרְיָן במילון שימוש כללי (תשנ"ד), באתר האקדמיה ללשון העברית Kulveen Trehan, Teaser Campaigns: An Effective Advertising Execution for Varied Goods, Services and Ideas, Journal of Mass Communication and Journalism 02, 2012 doi: 10.4172/2165-7912.1000138 ראו דוגמה: אלון פרוכטר ואלון פרוכטר, שוחרר טיזר ראשון לסרט הקולנוע "ברבי", באתר כאן – תאגיד השידור הישראלי, 17 בפברואר 2023 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
אורן כהן

האם התכוונתם ל... אורן כהן (עיתונאי) (יליד 1957) – עיתונאי ישראלי ("חדשות", גלי צה"ל, כלכליסט) אורן כהן (קצין) (יליד 1973) – קצין צה"ל בדרגת אלוף-משנה אורן כהן (שחקן) (יליד 1980) – שחקן תיאטרון וקולנוע ישראלי
גרי הארל

גרי הארל (באנגלית: Gary L. Harrell;‏ 1 ביוני 1951 – 14 בפברואר 2023) היה קצין בדרגת מייג'ור גנרל בצבא ארצות הברית, ששירת כסגן מפקד פיקוד הכוחות השלובים וכמפקד כוח דלתא. הארל נולד וגדל בטנסי. הוא למד באוניברסיטת המדינה של מזרח טנסי (אנ') במסגרת תוכנית הכשרת קציני המילואים של צבא ארצות הברית. בתקופת לימודיו היה חבר בקבוצת הפוטבול של האוניברסיטה. בדצמבר 1973 סיים לימודי תואר ראשון והתגייס לצבא. שירת כמפקדת מחלקה רובאית ומפקד מחלקת נ"ט בגדוד השני של רגימנט החי"ר 508 בדיוויזיה המוטסת ה-82. ב-1977 הצטרף לכוחות המיוחדים ושירת בקבוצת הכוחות המיוחדים השביעית. פיקד על פלוגה בגדוד הראשון של רגימנט החי"ר 505 בדיוויזיה המוטסת ה-82 והיה חבר בקבוצה הראשונה של כוח המשקיפים הרב-לאומי בסיני. שימש קצין מבצעים אוויריים בדיוויזיה המוטסת ה-82 ואת טבילת האש שלו עשה ב-1983 במהלך "מבצע זעם דחוף", הפלישה האמריקאית לגרנדה. ב-1984 עבר לשרת בגדוד השני של קבוצת הכוחות המיוחדים העשירית. בדצמבר 1985 עבר את מבחני הקבלה לכוח דלתא ושימש מפקד פלגה במהלך הפלישה האמריקאית לפנמה. במסגרת המבצע היה חבר בכוח המיוחד, שחילץ מכלאו את האזרח האמריקאי שנכלא על ידי משטר נורייגה באשמת ריגול. הוא נפצע במהלך התרסקות מסוק החילוץ. במהלך מלחמת המפרץ שירת בפיקוד המבצעים המיוחדים המשולבים והשתתף במאמצים לאיתור משגרי טילי הסקאד במערב עיראק. באפריל 1992 מונה למפקד פלוגה בכוח דלתא, והשתתף במבצע לאיתורו ולכידתו של ברון הסמים פבלו אסקובר בקולומביה. ב-1993 שימש עוזרו של מפקד כוח דלתא והשתתף כמפקד המבצעים הקרקעיים במבצע נחש גותי (אנ') וקרב מוגדישו בסומליה. במהלך הקרבות נפצע באורח קשה מפגיעת פצצת מרגמה. לאחר תקופת שיקום ממושכת מונה ביוני 1995 לסגן מפקד כוח דלתא. ביולי 1998 מונה למפקד כוח דלתא. ביולי 2000 מונה לראש האגף לאבטחה בפיקוד מרכז של ארצות הברית, האחראי לאבטחת אישים אמריקאים בכירים, מתקנים ובסיסים ב-26 מדינות, בעקבות הפיגוע במשחתת קול נשלח לתימן לפקח על אבטחת השורדים ועל צוות החקירה. לאחר פיגועי 11 בספטמבר הקים באוקטובר 2001, בפיקוד מרכז, כוח משימה המשלב סוכנויות שונות בהם ה-FBI, השירות החשאי, NYPD וה-CIA. בנובמבר 2001 קודם לדרגת בריגדיר גנרל ומונה למפקד "כוח המשימה בואי", שריכז כוחות המיוחדים במהלך מלחמת אפגניסטן. שימש עוזר למפקד הדיוויזיה ההררית העשירית במהלך "מבצע אנקונדה". ביוני 2002 מונה למפקד המבצעים המיוחדים בפיקוד מרכז של ארצות הברית, בתפקיד זה הוביל את הכוחות במהלך מלחמת עיראק. בנובמבר 2004 קודם לדרגת מייג'ור גנרל ומונה לסגן מפקד פיקוד המבצעים המיוחדים של צבא ארצות הברית. בשנים 2005–2008 שימש סגן מפקד פיקוד הכוחות השלובים וכן שימש מפקד כוח הפריסה המהירה של נאט"ו. לאחר שחרורו מונה לסגן נשיא בחברת "Pacer Health Corp". בשנים 2009–2012 שימש ראש מרכז האימונים למבצעים מיוחדים על שם המלך עבדאללה השני (KASOTC) בירדן. היה נשוי לג'ניפר ואב לשלושה. מדיה וקבצים בנושא גרי הארל בוויקישיתוף Gary Harrell - Desert Storm, באתר בריסטול הארלד קורייר, 10 בנובמבר 2015 Ex-Delta Force Commander Harrell Retires, באתר ‏navyseals.com ביוגרפיה, באתר taskforcedagger.org
סקווירטל

סקווירטל (ביפנית: Zenigame, ゼニガメ) הוא דמות בזיכיון המדיה "פוקימון". סקווירטל הופיע לראשונה במשחק הווידאו "פוקימון אדום וכחול". ברוב משחקי הווידאו ובסדרת האנימה סקווירטל נחשב לפוקימון התחלתי של הדור הראשון מסוג מים. לסקווירטל ישנן 2 התפתחויות, בדומה לשאר הפוקימונים ההתחלתיים: כאשר סקווירטל מגיע לרמה 16 הוא יתפתח לוורטורטל (Wartortle) ולאחר מכן, כשיגיע לרמה 36 יתפתח לבלאסטויז (Blastoise). בסדרת האנימה סקווירטל מתואר כפוקימון ידידותי, שובב ונאמן לבעליו. סקווירטל מכונה "פוקימון הצב הקטן". מספרו של סקווירטל בפוקידע הוא 007. סקווירטל הוא פוקימון מים דמוי צב בעל עור כחול בהיר, שריון בגווני צהוב־כתום וראש קשיח. עיניו בצבע סגול כהה־חום. סקווירטל בעל ידיים קטנות, שתי רגליים, וזנב עגול דמוי קצף. ככל הנראה, מקור שמו של סקווירטל הוא הלחם בין הפועל "squirt" (להשפריץ) עם "turtle" (צב). הסקווירטל של אש הופיע לראשונה בפרק 12 של עונה 1, "כוח סקווירטל", יחד עם כנופייתו כאשר מתחו את אש וחבריו ולכדו אותם בבור, ובהמשך לכד אותם סקווירטל כחלק ממזימה של צוות רוקט, ולבסוף, לאחר שאש הציל את חייו, סקווירטל החליט להצטרף לצוות של אש. בשלב מסוים בעונה השלישית, שלח אש את סקווירטל לסייע לחבריו ולשוטרת ג'ני בעיר מגוריו, כחלק מצבא סקווירטל שמשמש לכיבוי אש, ונפרד ממנו. בהמשך חוזר סקווירטל לעזור לאש בקרבות, ועוזב שוב. מידע על הסקווירטל של גארי נחשף רק בסוף העונה ה־5, כאשר הסתבר שהוא בחר בו כפוקימון ההתחלתי שלו. הסקווירטל של גארי הופיע לראשונה כבר לאחר שהתפתח לבלאסטויז בקרבות ליגת ג'וטו. גרי השתמש בבלאסטויז נגד מתחריו וביניהם אש, והצליח לפסול פוקימונים רבים, אך הובס על ידי צ'ריזארד של אש. מיי קיבלה את הסקווירטל שלה מפרופסור אוק, לאחר שסקווירטל התחבר אליה ורצה להצטרף למסעותיה. בעונה 12 סקווירטל של מיי מתפתח לוורטרטל וממשיך איתה עד לסוף העונה. בלבזאור צ'רמנדר מדיה וקבצים בנושא סקווירטל בוויקישיתוף
המצוד

האם התכוונתם ל... המצוד (BBC) – סדרה של ה-BBC העוסקת ביחסי טורפים ונטרפים המצוד (1968) – מותחן הפעולה של דון סיגל בכיכובם של קלינט איסטווד ולי ג'יי. קוב המצוד (1998) – סרט משנת 1998, בכיכובו של טומי לי ג'ונס, רוברט דאוני ג'וניור, בבימויו של סטוארט בירד (באנגלית: U.S. Marshalls) המצוד (2006) – סרט משנת 2006, בבימוי פריץ קירסץ המצוד (2012) – סרט דרמה מ-2012, בבימוי תומאס וינטרברג המצוד (ספר) – ספר של ג'קי ירחי המתאר את לכידת אדולף אייכמן
נמלי גדוד

נמלי גדוד או נמלי לגיון (באנגלית: Army ant) הוא שם של קבוצות נמלים החיות ביערות גשם טרופיים, בעיקר באמריקה הדרומית ובאפריקה ויוצאות למסעות ציד גדולים. נמלים אלה כוללות מעל 200 מינים אך הם אינם קשורים אחד לשני טקסונומית. הדמיון ביניהם נובע מאבולוציה מתכנסת, בה כל מין התאים את עצמו לשיטת חיים זו. נמלים אלה חיות בעיקר ביערות של אגן הקונגו ושל יער האמזונאס (אך כמה מינים חיים גם בהודו, דרום-מזרח אסיה ואוסטרליה) ויוצאות למסעות מציאת מזון על פני היער. נמלים אלה יכולות בעזרת מספרן להכניע כל חיה ביער ולגרום למוות המוני של כל יצור שיימצא. אחד המינים הנפוצים ביותר הוא Eciton burchellii מאמריקה הדרומית. באפריקה נפוצות ביותר נמלי הכידן. הנמלים בעלות גופים אדומים-כתומים עם לסתות שחורות עצומות המזריקות ארס לטרפן. הן יכולות ליצור מגופן גשרים על-מנת לסייע לאחיותיהן לטפס על ענפים. הנמלים צדות כל יצור: חרקים, עכבישים, עקרבים, נדלים וחולייתנים קטנים. כמו כן הן הורגות להקות של צרעות או של נמלים אחרות ולוכדות את זחליהן. הן עלולות להוות סכנה גם ליצורים הגדולים מהן בהרבה. היערות יכולים להיראות ריקים כמעט לגמרי מיצורים לאחר שהן מסיימות לאכול. מספר חיות למדו לעקוב אחרי הנמלים ולתפוס חרקים הבורחים מהן או אף לחטוף את החרקים היישר מלסתותיהן. ביניהן נמנים: ציפורי נמלים שונות, נקריים וקוקייתיים וכן חיפושיות ממשפחת הקצרחפיתיים (Staphylinidae) וכינים שונות מיטפלות למושבות הנמלים. נמלי הגדוד אינם קבוצה טקסונומית אלא מיני נמלים המתנהלות באופן דומה באזור חיותם: מתת-משפחת Dorylinae: Aenictus Asphinctanilloides Cheliomyrmex כידן (Dorylus) Eciton Labidus Leptanilloides Neivamyrmex Nomamyrmex מתת-משפחת Leptanillinae Anomalomyrma Leptanilla Phaulomyrma Protanilla Yavnella מתת-משפחת Myrmicinae Pheidologeton מתת-משפחת Ponerinae Leptogenys Simopelta מתת-משפחת Amblyoponinae Onychomyrmex נמלי אש מדיה וקבצים בנושא נמלי גדוד בוויקישיתוף
מריה אנה, נסיכת פורטוגל (1843–1884)

מריה אנה, נסיכת פורטוגל (Maria Ana Fernanda Leopoldina Micaela Rafaela Gabriela Carlota Antónia Júlia Vitória Praxedes Francisca de Assis Gonzaga; ‏21 באוגוסט 1843 – 5 בפברואר 1884) הייתה בתם של מלכי פורטוגל ואשתו של גאורג, מלך סקסוניה. מריה אנה נולדה ב-21 באוגוסט 1843 בליסבון, לפרננדו השני, מלך פורטוגל ולמריה השנייה, מלכת פורטוגל, בתם של פדרו הראשון, קיסר ברזיל ומריה לאופולדינה מאוסטריה. בשנת 1853 מתה אמה מריה השנייה, מלכת פורטוגל, ומריה אנה הפכה לגברת הראשונה של חצר המלוכה, עד לחתונת אחיה פדרו החמישי, מלך פורטוגל בשנת 1858 עם סטפני, נסיכת הוהנצולרן. ב-11 במאי 1859 התחתנה מריה אנה עם גאורג, נסיך סקסוניה. ממנה היו לו 8 ילדים. נישואי השניים לא היו מאוד מוצלחים, וגאורג אף השאיר רושם רע על בני המשפחה הפורטוגזית בזמן שהותו בפורטוגל לאחר החתונה. בשנת 1883 חלה בנה הקטן אלברט, נסיך סקסוניה, ומריה אנה טיפלה בו במסירות כמה חודשים. כתוצאה מהמאמץ הרב לקתה מריה אנה בתשישות, וב-5 בפברואר 1884 מתה בביתה בדרזדן. בשנת 1902 מת גיסה אלברט, מלך סקסוניה ללא ילדים, ובעלה עלה לשלטון במקומו כגאורג, מלך סקסוניה. ב-11 במאי 1859 התחתנה מריה אנה עם גאורג, מלך סקסוניה. ממנה היו לו 8 ילדים: מריה יוהאנה, נסיכת סקסוניה (19 ביוני 1860 - 2 במרץ 1861). אליזבת, נסיכת סקסוניה (14 בפברואר 1862 - 18 במאי 1863). מתילדה, נסיכת סקסוניה (19 במרץ 1863 - 27 במרץ 1933). פרידריך אוגוסט השלישי, מלך סקסוניה (25 במאי 1865 - 18 בפברואר 1932), התחתן עם לואיזה, ארכידוכסית אוסטריה אך בהמשך התגרש ממנה. מריה יוזפה, נסיכת סקסוניה (31 במאי 1867 - 28 במאי 1944), התחתנה עם אוטו פרנץ, ארכידוכס אוסטריה. יוהאן גאורג, נסיך סקסוניה (10 ביולי 1869 - 24 בנובמבר 1938), התחתן עם מריה איזבלה, דוכסית וירטמברג, ולאחר מותה התחתן עם מריה אימקולאטה, נסיכת בורבון-שתי הסיציליות. מקסימיליאן, נסיך סקסוניה (17 בנובמבר 1870 - 12 בינואר 1951). אלברט, נסיך סקסוניה (25 בפברואר 1875 - 16 בספטמבר 1900). מדיה וקבצים בנושא מריה אנה, נסיכת פורטוגל בוויקישיתוף מריה אנה, נסיכת פורטוגל, באתר "Find a Grave" (באנגלית)
זיקית קרנפית

זיקית קרנפית (שם מדעי: Furcifer rhinoceratus) היא מין של זיקית החיה ביערות מדגסקר. היא קרובת משפחתה של זיקית הפנתר הגדולה. זיקית זו קטנה בהרבה מקרובתה ואורכה רק 27 ס"מ. היא חיה על עצי היער במדגסקר ומתניידת בין הענפים בעזרת כפותיה הגדולות. על ראשה קרן קטנה בולטת. צבעה של הזיקית חום-ירקרק עם פסים כהים. הנקבות המטילות ביצים לעיתים כהות יותר. הזיקיות ניזונות מחרקים אותם הם תופסים ממארב על ידי הלשון הדביקה. הם אנדמיות ליערות של מערב מדגסקר ונמצאות בסכנת הכחדה עקב בירוא יערות. מדיה וקבצים בנושא זיקית קרנפית בוויקישיתוף זיקית קרנפית, באתר ITIS (באנגלית) זיקית קרנפית, באתר NCBI (באנגלית) זיקית קרנפית, באתר Animal Diversity Web (באנגלית) זיקית קרנפית, בבסיס הנתונים ARKive (באנגלית) זיקית קרנפית, באתר האנציקלופדיה של החיים (באנגלית) זיקית קרנפית, באתר GBIF (באנגלית) זיקית קרנפית באתר הרשימה האדומה של IUCN
עכביש קליפה דארוויני

עכביש קליפה דארוויני (שם מדעי: Caerostris darwini) הוא מין עכביש ממשפחת הגלגלניים הטווה רשת קורים ענקית שיכולה להגיע לאורך 25 מ' ולהכיל 900-28,000 סמ"ר. זוהי רשת הקורים הגדולה בעולם, ובנוסף חוטי הרשת חזקים יותר מקוולר. הוא קרוי על שם החוקר המפורסם צ'ארלס דרווין. עכביש זה מצוי במדגסקר ובעל הבדלים קיצוניים בין בני הזוג: הנקבות גדולות בהרבה מהזכרים ויכולות לטרוף אותם בקלות. הנקבות יכולות להגיע לאורך 18-20 מ"מ בעוד אורך הזכרים פחות מ-6 מ"מ. לעכבישים מבנה כדורי והם בעלי גוף כהה או אדמדם בהיר ובעלי רגליים שעירות מעט. העכביש מקים את הקורים מעל לגדת נהר או אגם רדוד - מקום בו לא נמצאת תחרות עם עכבישים אחרים. מעל הנהר הוא מקים את רשתו במהירות ויורה אותה לעבר הקצה השני של הנהר. בסופו של דבר רשת ענקית קמה ומפילה חרקים כמו שפיריות או בריומאים אותם טורף העכביש. מדיה וקבצים בנושא עכביש קליפה דארוויני בוויקישיתוף עכביש קליפה דארוויני, באתר ITIS (באנגלית) עכביש קליפה דארוויני, באתר NCBI (באנגלית) עכביש קליפה דארוויני, באתר האנציקלופדיה של החיים (באנגלית) עכביש קליפה דארוויני, באתר GBIF (באנגלית)